สรุปภาวะตลาดต่างประเทศ ประจำวันที่ 12 ก.ค. 2562
สรุปภาวะตลาดต่างประเทศ ประจำวันที่ 12 ก.ค. 2562
สรุปภาวะตลาดต่างประเทศ ประจำวันที่ 12 ก.ค. 2562
15 ก.ค. 2562

ดัชนีดาวโจนส์ตลาดหุ้นนิวยอร์กปิดปรับตัวขึ้นต่อเนื่องเมื่อวันศุกร์ (12 ก.ค.) โดยได้แรงหนุนจากการคาดการณ์ที่ว่า ธนาคารกลางสหรัฐ (เฟด) จะปรับลดอัตราดอกเบี้ยลงในเดือนนี้ และจากการเปิดเผยข้อมูลดัชนีราคาผู้ผลิต (PPI) ที่บ่งชี้ว่า อัตราเงินเฟ้อในสหรัฐยังคงอยู่ในระดับต่ำ ขณะที่บรรดานักลงทุนจะจับตาการเปิดเผยผลประกอบการของบริษัทจดทะเบียนสหรัฐ ซึ่งจะเริ่มขึ้นในสัปดาห์หน้า
ดัชนีเฉลี่ยอุตสาหกรรมดาวโจนส์ปิดที่ 27,332.03 จุด เพิ่มขึ้น 243.95 จุด หรือ +0.90% ขณะที่ดัชนี S&amp;P500 ปิดที่ 3,013.77 จุด เพิ่มขึ้น 13.86 จุด หรือ +0.46% ส่วนดัชนี Nasdaq ปิดที่ 8,244.14 จุด เพิ่มขึ้น 48.10 จุด หรือ +0.59%
 
ตลาดหุ้นลอนดอนปิดลดลงเมื่อวันศุกร์ (12 ก.ค.) โดยปรับตัวลงต่อเนื่อง 7 วัน ยาวนานที่สุดนับตั้งแต่ปี 2558 ขณะที่หุ้นกลุ่มเวชภัณฑ์นำตลาดร่วงลงตามหุ้นกลุ่มเดียวกันในสหรัฐ หลังถูกกดดันจากการที่ทำเนียบขาวของสหรัฐพยายามเข้าแทรกแซงราคายา
ดัชนี FTSE 100 ตลาดหุ้นลอนดอนปิดที่ 7,505.97 จุด ลดลง 3.85 จุด หรือ -0.05%
 
ตลาดหุ้นยุโรปปิดปรับตัวขึ้นเมื่อวันศุกร์ (12 ก.ค.) โดยได้แรงหนุนจากการที่ธนาคารกลางสหรัฐ (เฟด) ส่งสัญญาณว่าอาจจะปรับลดอัตราดอกเบี้ยลงในเดือนนี้ และจากการเปิดเผยข้อมูลเศรษฐกิจที่แข็งแกร่งของยูโรโซน แต่ตลาดหุ้นเยอรมนีปรับตัวลง หลังบริษัทเดมเลอร์ เอจี ออกมาเตือนเกี่ยวกับผลกำไร
ดัชนี Stoxx Europe 600 บวก 0.04% ปิดที่ 386.85 จุด
ดัชนี CAC-40 ตลาดหุ้นฝรั่งเศสปิดที่ 5,572.86 จุด เพิ่มขึ้น 20.91 จุด หรือ +0.38% ขณะที่ ดัชนี DAX ตลาดหุ้นเยอรมันปิดที่ 12,323.32 จุด ลดลง 8.80 จุด หรือ +0.07% และ ดัชนี FTSE 100 ตลาดหุ้นลอนดอนปิดที่ 7,505.97 จุด ลดลง 3.85 จุด หรือ -0.05%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (12 ก.ค.) เนื่องจากความตึงเครียดอย่างต่อเนื่องในตะวันออกกลางยังคงช่วยหนุนตลาด แต่ความวิตกเกี่ยวกับปริมาณน้ำมันดิบส่วนเกินทั่วโลกนั้นได้สกัดกั้นการปรับตัวขึ้นของราคาน้ำมัน
สัญญาน้ำมันดิบ WTI ส่งมอบเดือนส.ค. ขยับขึ้น 1 เซนต์ ปิดที่ 60.21 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. ขยับขึ้น 20 เซนต์ หรือ 0.3% ปิดที่ 66.72 ดอลลาร์/บาร์เรล
 
สัญญาทองคำตลาดนิวยอร์กปิดปรับตัวขึ้นเมื่อวันศุกร์ (12 ก.ค.) โดยได้แรงหนุนจากเงินดอลลาร์ที่อ่อนค่าลง หลังจากนายเจอโรม พาวเวล ประธานธนาคารกลางสหรัฐ (เฟด) ส่งสัญญาณปรับลดอัตราดอกเบี้ยในเดือนนี้
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 5.50 ดอลลาร์ หรือ 0.39% ปิดที่ 1,412.20 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 9 เซนต์ หรือ 0.59% ปิดที่ 15.236 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 3.70 ดอลลาร์ หรือ 0.45% ปิดที่ 834.60 ดอลลาร์/ออนซ์
สัญญาพัลลาเดียมส่งมอบเดือนก.ย. ลดลง 16.70ดอลลาร์ หรือ 1.1% ปิดที่ 1542.40ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (12 ก.ค.) เนื่องจากนักลงทุนคาดว่า มีความเป็นไปได้ที่ธนาคารกลางสหรัฐ (เฟด) จะปรับลดอัตราดอกเบี้ยลงในเดือนนี้
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับสกุลเงินหลัก 6 สกุลในตะกร้าเงิน ลดลง 0.24% แตะที่ 96.8179 เมื่อคืนนี้
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 107.81 เยน จากระดับ 108.45 เยน และอ่อนค่าเมื่อเทียบกับฟรังก์สวิส ที่ระดับ 0.9844 ฟรังก์ จากระดับ 0.9900 ฟรังก์ นอกจากนี้ ดอลลาร์สหรัฐยังอ่อนค่าลงเมื่อเทียบกับดอลลาร์แคนาดา ที่ระดับ 1.3032 ดอลลาร์แคนาดา จากระดับ 1.3070 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1271 ดอลลาร์ จากระดับ 1.1258 ดอลลาร์ ขณะที่เงินปอนด์แข็งค่าขึ้นสู่ระดับ  1.2571 ดอลลาร์ จากระดับ 1.2525 ดอลลาร์ และดอลลาร์ออสเตรเลียแข็งค่าขึ้นแตะที่ระดับ 0.7023 ดอลลาร์สหรัฐ จากระดับ 0.6975 ดอลลาร์สหรัฐ